Isigidimi Sama-Xosa.

Ipepa Lamaxosa Lenyanga.

Vol XI. LOVEDALE, SOUTH AFRICA, AUGUST 1, 1881. No. 131.

ISAZISO SOMSHICILELI.

*Umshicileli we Sigidimi umema abalesi baso ukuba bapaule ezi zimiselo ngezaziso.*

1. *Isaziso esotabata ububanzi bepepa (Double column advertisement), kobizwa ngaso isheleni ezimbini nge inch (2s. per inch); ngomqolo omnye wepepa ixabiso loba yisheleni nge inch (single column* 1s. *per inch.)*

*N.Ɓ.—*1. *Izaziso zemibiko yaba bubileyo; nokuxela abazelweyo, naba tshatileyo, zofakwa e Sigidimini kwakuba kubatelwe isheleni* (1s.).

1. *Xa isaziso, afuna ositumeleyo sishicilelwe kabini mhlaimbi katatu njalo njalo, ngawo onke amaxesha esivelayo emva kwelo kuqala wokupa umntu idobilityi zontandatu (6d.).*

*II. Izaziso ekufuneke zingene ixesha lenyanga ezintandatu, mhlaimbi ezilishumi lina mbini, kovunyelwana ngendawo ezitile ngumshicileli nomntu lowo ufaka isaziso.*

*N.B.— Wonke otumela isaziso e Sigidimini makaxele amaxesha afuna eso saziso sifakiwe, kuba ukuba ixesha alixelwanga soma simi ibe ihamba yona imali.* Mshicileli.

Isigidimi Sama Xosa

UKU LESA.

Ukuba kuko into egqite ezinye ngokulunga, tina singati lonto kuku lesa. Ibali lokunyuka kohlanga olu lumhlope lifundisa izinto ezikazimlayo ngokubekiselele ekulungeni kokulesa. Sakubekisa amehlo etu kweli bali sifumana ukuba, ngapambi kokuba abe Lungu aba baqelane kakulu ne ncwadi namapepa endaba, zonko izinto zabo bezingahambi ngokute tse njengokuba zinjalo ngoku; bekungeko mvumelwano yani: ngulowo ubehambisa ngokwake ukubona engayazi into etetwa ngomnye. Eko nje namhla amapepa endaba kwaba mhlope isahluko site qampu; pambi kokuba into yenziwe baya cebisana ngamapepa beve izimvo zabo bonke abanqwenela ukunyuka kwohlanga lwabo. Namhla kukukanya kwe langa mpela kubo; okwenzeka e Kapa e Bolani, e Tsitsikama, e Natal—konke bayakwazi ngenxa yokufunda amapepa endaba. Nangapandle kokuba sibe siqwalasele pezu kweli bali lama Ngesi libukekayo singake sikangele kufupi ne kaya. Ibali labe Sutu likwa kutaza, singati ngoku ngapezulu, kuba lelaba mnyama esizama ukunyuka kunye nabo. Kutiwa, kuyinyaniso kanjako, Abesutu benyuke msinya ekuqondeni ubulumko—obona bububo—bama Ngesi, kunezinye intlanga ezimnyama apa e South Africa. Ihambiso yabo pambi kwale mfazwe, ngenteto nangokwenza kubange okokuba batandwa ngakumbi ngama Ngesi apesheya. Nganina? Kuba behambise inteto zabo ne Rulumente yale Koloni ngendlela abafanelwe kukuhambisa ngayo bonke abapantsi ko *Mntan'omhle* u Victoria. Kwa Rulumente akuliwa ngamipu nangama rele, kuliwa ngenteto—ngokubonisana. Ngenxa yemfundo yabo abe Sutu bayenzile lento naxa bebesebede bagxotelwa ezikalini bebesa nconywa ngaba pesheya ngenxa yobuciko babo pambi kwemfazwe—beteta into enye. Esi simeko seziswa yimfundo. Bekuko ipepa lesi Sutu ekutiwa li *Liserinyane* ebeli nabalesi nase Graaff Reinet, ema Somerset,

ema Bayi nase Middelburg—kuzo zonke indawo ezina be Sutu. Indimbane zala mapepa bezifike e Graaff-Reinet nasema Somerset, ezibona umbali wale nteto. Zonke izinto ebezi xoxwa kulo bezezibekiselele ekunyukeni kwa be Sutu. Ngubanina ongakanyelayo okokuba benyukile ababantu emva kwezinto ezibahleleyo? Ondiyalwa ngapambili bebengeke bavule umlomo ku Rulumente, bekutetwa nabo ngemfakadolo. Kodwa ku be Sutu yenye into, okuhambiseka kona ngoku kuteta ngokwako.

Aba ntsundu abalapa e Koloni naba pesheya kwe Nciba abasoze bakauleze ukunyuka beyekelele ukulesa nje. Bohlala bekolwa ngob'alel’ edolweni, kanti kwa Rulumente apa umntu onjalo akanikwe neso kwana ndlebe. Asoyiki ukuti ezi mfazwe zidlulileyo zibangwe kakulu zinteto zezo ziboxi kutiwa ngobalel’ edolweni. Bengafundi abamnyama bohlala futi ezinyaweni zo bale!’ edolweni abo, injalo eyetu imvo. Kufupi nje kwa lama tshitshi ebeteta ngokuti iza kulwa e Mampondweni, sada sasula ngakumbi nangakumbi amehlo esikangela ngawo, sisiti fan’ ukuba sofumana nto injalo kwindawo ezine nyaniso, kanti mu inyaniso kule nteto. Bebesebe koliwe abaninzi. Siya pinda, siti: mawetu tandani ukulesa!

HON. J. W. SAUER, M.L.A.

Ngati kuti banga tanda abantu bakowetu ukuva ntwana nge nene elinyulelwe e Bupatini Micimbi yaba mnyama. Wanyulwa ngaba nyuli madoda e Parlamente base Aliwal North, u Mr. Sauer, ngomnyaka we 1873. Ufike e Parlamenteni waq'elana no Mr. Sprigg, wabe ke lomfo engu mhlobo omkulu waba ntsundu, yena eqelene no Mr. Saul Solomon—njengokuba inteto zake zeloxesha zibonisa. Kupantsi kwezimeko ezi njengezi ukuba zihle, ate u Mr. Sauer waqala ubomi bokuba yi ndoda ye Parlamente. Ekuhambeni kwe xesha ziguqukile imvo zika Mr. Sprigg pezu kwempato yaba mnyama, yehla lento elixa alaulayo. Inguqulo ebupakatini ebeko ngo May lo udlulileyo bonke abafundi betu bayayazi. Ubiziwe u Mr. Scanlen ukuba anyule amadoda angatanda elaule kunye nawo; ekunyuleni kwake isihlalo sokupata Imicimbi yaba Ntsundu usinikele ku Mr. Sauer.

Inteto zika Mr. Sauer ziyaziwa ngaba lesi be *Sigidimi* namapepa ama Ngesi, asisoku ngena kuzo ke ngoko. Ngelifupi singati, yi ndoda ebiteta izinto zoku cwayitisa abantu abamnyama. Kunye nesininzi, ebekutiyile ukupitizeliswa kwaba ntsundu, kuba ebesiti akusoze kuvelise siqamo sini silungileyo. Eyake inkolo yeyokuba atundezwe kancinane ontsundu aze ade abone ngokwake ukulunga kwezonto kutiwa makanyukele kuzo. Sokucacisa oku ngokubalisa nto mbini kupela, ezisand’ ukwehla sebengenile nje ebupatini. Kwase kungeneni kwabo iqela elitile elalifuna ite i Rulumente entsha le yenza into engabanga ukuba itiywe sininzi, lonto imbi elalifuna yenziwe yile—ukuhambisela pambili ekulweni na be Sutu. Ute ukupendula umfo ka Sauer eyabo i “Rulumente ayisayi kufumana ihamb’ isilwela ama